อิสราภรณ์ จันทรโสภาคย์

**อิสราภรณ์ จันทรโสภาคย์** ชื่อเล่น **แอนนา** หรือเป็นที่รู้จักในชื่อ **แอนนา วงแจมป์** เป็นนักร้อง และนักแสดง มีผลงานเพลงในสังกัดจีเอ็มเอ็ม แกรมมี่ เป็นหนึ่งในศิลปินกลุ่มวง "ทีน เอต เกรด เอ" และวง "แจมป์" ตามลำดับ นอกจากนี้แอนนายังออกอัลบั้มเดี่ยวอีกด้วย

## ประวัติ
**อิสราภรณ์ จันทรโสภาคย์** ชื่อเล่น แอนนา เป็นนักร้องและนักแสดงชาวไทย เกิดเมื่อวันที่ 8 กุมภาพันธ์ พ.ศ. 2523 จบการศึกษาระดับปริญญาตรี คณะ บริหารธุรกิจ มหาวิทยาลัยอัสสัมชัญ เข้าสู่วงการจากการประกวดร้องเพลงสตาร์เซิร์ท และเคยเล่นมิวสิควีดีโอเพลง "เหลวไหล" ของ มอส ปฏิภาณ ภายหลังได้เซนต์สัญญาเป็นศิลปินภายใต้สังกัดจีเอ็มเอ็ม แกรมมี่ ออกผลงานเพลงช่วงแรก ๆ โดยการเป็นหนึ่งในศิลปินกลุ่มในนาม ทีน เอต เกรด เอ เมื่อปี พ.ศ. 2541 มีเพลงในอัลบั้มที่ทำให้เธอเป็นที่รู้จัก คือ "เพื่อนเท่านั้น" หลังจากที่ศิลปินแยกตัวกันแอนนาได้เป็นหนึ่งในสมาชิกวง แจมป์ พร้อมกับเพื่อนสาวในวงทีน เอต เกรด เอ คือ เจนนี่, ปอ และ มิเชล

### วงการเพลง
แอนนาเซ็นสัญญาเป็นนักร้องกับทางจีเอ็มเอ็ม แกรมมี่ หลังจากนั้นเธอก็ได้เริ่มเป็นศิลปินฝึกหัด โดยเรียนร้องเพลงกับ ครูแอน นันทนา บุญ-หลง ในระยะเวลาปีครึ่ง และได้รวมตัวเป็นศิลปินกลุ่มในนาม "ทีน เอต เกรด เอ (Teen 8 Grade A)" ร่วมกับสมาชิกอีก 7 คน ได้แก่ เจนนิเฟอร์ โปลิตานนท์, ภัคพร ภูวะปัจฉิม, มิเชล วอกอร์ด, ปริญญา อินทชัย, สราวุฒิ พุ่มทอง, ฐิติ เวชบุล และ ศตวรรษ เศรษฐกร เปิดตัวครั้งแรกเมื่อเดือนมกราคม 2541 ซึ่งเป็นแนวเพลงป็อปทันสมัย แอนนาขับร้องเพลงเดี่ยว คือเพลง "เพื่อนเท่านั้น"

จากนั้นไม่นานเธอกับเพื่อนของเธอวง "ทีน เอต เกรด เอ" อีก 3 สาว คือ เจนนิเฟอร์ โปลิตานนท์, ปอภัคพร ภูวะปัจฉิม และ มิเชล วอร์กอด ก็มารวมกันในชื่อ แจมป์ (Jamp) เป็นกลุ่มศิลปินเกิร์ลกรุ๊ป ที่ดนตรีเน้นแนว แดนซ์ โดยใช้ชื่ออัลบั้มแรกว่า "Jamp" วางแผงเมื่อ 20 พฤษภาคม พ.ศ. 2542 เปิดตัวด้วยเพลง "ไม่ต้องห่วงฉัน" ซึ่งต้นฉบับของเพลงคือ วงโลโซ ในอัลบั้มชุดแรกถือว่าประสบความสำเร็จอย่างมาก เพลงในอัลบั้มส่วนใหญ่จะเป็นเพลงที่มีเนื้อร้องภาษาอังกฤษ

ในปีถัดมา วงแจมป์ ได้มีอัลบั้มชุดที่สอง ซึ่งเป็นชุดสุดท้าย ก่อนที่แต่ละคนจะแยกย้ายไปทำงานของตนเอง ใช้ชื่ออัลบั้มว่า "บังอรเอาแต่แดนซ์'" วางจำหน่ายเมื่อ 30 มีนาคม พ.ศ. 2543 สังกัด จีเอ็มเอ็ม แกรมมี่ ในอัลบั้มนี้มีความแปลกโยการนำเพลงลูกทุ่งที่ดังในอดีต มาขับร้องในสไตล์เพลงแดนซ์ เช่น บังอรเอาแต่นอน, จะขอก็รีบขอ, สาวรำวง, สาวเชียงใหม่, ผู้ชายในฝัน และอีกมากมาย ถือว่าอัลบั้มชุดนี้มีเพลงดังอยู่หลายเพลงด้วยกัน

เมื่อวงแจมป์ ได้แยกย้ายกันไปทำงานวงการบันเทิงด้านอื่น ๆ แอนนาก็ได้ออกอัลบั้มเดี่ยวของตัวเองในชื่อ "Anna" ในสังกัด กรีนบีนส์ ในเครือจีเอ็มเอ็ม แกรมมี่ โดยเปิดตัวด้วยเพลง "อยู่ ๆ ฉันก็เปลี่ยนไป" และเพลง "หวงนาย" ออกวางจำหน่ายวันที่ 16 สิงหาคม 2545 แนวเพลงป็อป, คันทรี

### ชีวิตส่วนตัว
ทางด้านของแอนนา นั้นมีโครงการร่วมหุ้นเปิดโรงเรียนสอนร้องเพลงกับกลุ่มเพื่อน ๆ แต่ก็ต้องระงับลงเพราะในช่วงกลางปี พ.ศ. 2549 แอนนาเกิดมีข่าวที่สังคมขณะนั้นอาจถือเป็นเรื่องเสียหาย ทำให้โครงการพับไปพร้อมกับการเก็บตัวเงียบของเธอนั่นเอง แต่ล่าสุดหลังจากที่แอนนา ได้เปิดตัวต่อสาธารณชนแล้ว เธอก็ตัดสินใจดำเนินโครงการนั้นต่ออีกครั้ง โดยตอนนี้เธอเหมือนกับหันหลังให้กับวงการเบื้องหน้าไปแล้ว และทุ่มเทสุดตัวในการบริหารสถาบันสอนร้องเพลงดังกล่าวอย่างเต็มที่ และตัดสินใจดำเนินธุรกิจดังกล่าวเพียงลำพัง

ปัจจุบัน แอนนาเรียนจบแพทย์ที่ประเทศฟิลิปปินส์ และได้ทำงานอยู่ในโรงพยาบาลรัฐในประเทศไทย ซึ่งเธอเคยให้สัมภาษณ์ว่าเธอชอบช่วยเหลือคน และมีความฝันอยากเป็นพยาบาล และเธอก็ทำสำเร็จ

## ผลงานการแสดง
### ละครโทรทัศน์

### ภาพยนตร์
* เรื่อง "ชาโดว์ ไอร์แลนด์" (เป็นหนังร่วมทุนสร้างของออสเตรเลียกับอังกฤษ)

### มิวสิกวีดีโอ
* เพลง เหลวไหล ของ มอส ปฏิภาณ (2537)

### โฆษณา
* โฆษณา แชมพู Clariol
* โฆษณา Clean & Clear
* โฆษณา เอเวอร์เซ้นส์โคโลญ
* โฆษณา เครื่องดื่มโค้ก
* โฆษณา ไอสครีม

## ผลงานเพลง
### สตูดิโออัลบั้ม
#### อัลบั้ม Anna สังกัด [[จีเอ็มเอ็ม แกรมมี่]] ปี 2545
# อยู่ ๆ ฉันก็เปลี่ยนไป
# หวงนาย
# ที่ไหนก็เหมือนกัน
# ฉันยอม
# ไม่ทนอีกแล้ว
# ไม่มีทางฟื้นคืน
# ทีนี้รู้หรือยัง
# เธอเชื่อหรือเปล่า
# ดีใจที่ได้ยิน
# หยดน้ำในใจ

### อัลบั้มที่มีส่วนร่วม
### อัลบั้ม Teen 8 Grade A [[จีเอ็มเอ็ม แกรมมี่]] ปี 2541
# ไปด้วยคน
# ของใคร
# เพื่อนเท่านั้น
# ผมพร้อมแล้วครับ
# กวน
# ใครไม่รู้นะ 
# ฝากไว้ได้ไหม
# ฮึ่ม (เกรงใจ)
# ถึงเธอ
# ขอบคุณ (เป็นเพราะเธอ)

### วง [[แจมป์]] สังกัด [[จีเอ็มเอ็ม แกรมมี่|แกรมมี่]] ปี 2541 - 2543
#### อัลบั้ม Jamp สังกัด [[จีเอ็มเอ็ม แกรมมี่]] ปี 2542
# In The SummerTime & Limbo Rock
# Chirpy Chirpy Cheep Cheep
# ไม่ต้องห่วงฉัน
# I Started A Joke
# Venus
# Simon Says
# Sugar Sugar
# Can't Take My Eyes Off You
# Miss You Like Crazy
# ขอใจเธอคืน
# ไม่รักได้ไง
# ไม่ต้องห่วงฉัน (Minus-1)

#### อัลบั้ม บังอรเอาแต่แดนซ์ สังกัด [[จีเอ็มเอ็ม แกรมมี่]] ปี 2543
# บังอรเอาแต่นอน
# จะขอก็รีบขอ
# สาวรำวง
# สาวเชียงใหม่
# ผู้ชายในฝัน
# งานวัด
# ดิ้นกันมั้ยลุง
# เจ้าภาพจงเจริญ
# หางเครื่อง
# Boom Boom Boom Boom
# Jamp Medley (Sleepless Mix)
# จะขอก็รีบขอ (Minus -1)

## อ้างอิง

หมวดหมู่:นักร้องหญิงชาวไทย
หมวดหมู่:ชาวไทยเชื้อสายเยอรมัน
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:ศิลปินสังกัดจีเอ็มเอ็ม มิวสิค